open-index/open-wikipedia-markdown huggingface dataset:
Jan Carsten Bjerkfelt

**Jan Carsten Bjerkfelt** (født 23. september 1961 i Addis Abeba i Etiopia) er en norsk journalist, tekstforfatter og PR-rådgiver.

Bjerkfelt er utdannet candidatus magisterii (cand.mag.) fra Universitetet i Oslo, med statsvitenskap mellomfag, massekommunikasjon grunnfag og 1. avdeling rettsvitenskap. I tillegg har han studier i latin og gresk. 

Som en av pionérene i norsk nærradio var Bjerkfelt med i redaksjonsledelsen i Oslostudentenes Radio Nova. Her lanserte han sommeren 1983 Norges første musikkprogram for hiphop, rap og soul: *Supreme Team Show*, som han ledet til 1985. Fra 1984 til 1991 var Bjerkfelt freelance programleder i NRK Radio P1, der han blant annet var med på oppstarten av P1s nattradio og var programleder og bidragsyter til musikkprogrammet *Piggtrådpaviljongen*, som ble ledet av Harald Are Lund.

I 1988 var Jan Carsten Bjerkfelt med på å etablere *[[Natt & Dag]]* i Norge. Han satt i redaksjonsledelsen fra starten og var redaktør i *Natt & Dag* fra 1989 til 1991. I tillegg til å ha vært redaktør i Kreativt Forum og Folk, gav Bjerkfelt ut den norske utgaven av *Resumé* i tiden 1995-98. I 1996 lanserte Bjerkfelt Norges første internettbaserte nyhetsbrev: *Resumé électronique*.

Fra årtusenskiftet har Bjerkfelt jobbet som journalist og PR-rådgiver. Ved siden av private skriveprosjekter har Bjerkfelt arbeidet med strategisk rådgivning og ulike digitale publikasjonsprosjekter. 

## Referanser
NOU 2016: 1, Arbeidstidsutvalget

**NOU 2016: 1  «Regulering av arbeidstid  &ndash; vern og fleksibilitet»** er en norsk offentlig utredning (NOU) fra et utvalgt som ble oppnevnt ved kongelig resolusjon 15. august 2014 og som avga sin innstilling til Arbeids- og sosialdepartementet 6. januar 2016. Utvalget ble ledet av Karen Helene Ulltveit-Moe og ble referert til som **«Arbeidstidsutvalget»**.

## Referanser
Icimauna

* Se Systematisk inndeling

***Icimauna*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, gule og svarte trebukker. Antennene er mørke og omtrent så lange som kroppen, de innerste leddene med en brem av mørke hår på innersiden. Pronotum er rektangulært til trapesformet uten tenner på sidene, dekkvingene er jevnbrede. Beina er nokså korte og mørke.

## Utbredelse
Slekten er utbredt fra Costa Rica i nord til det nordlige Argentina i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Icimauna* Martins & Galileo, 1991
********* *[[Icimauna angaba]]* Martins & Galileo, 1991
********* *[[Icimauna aysa]]* Martins & Galileo, 1991
********* *[[Icimauna ciliaris]]* (Klug, 1825)
********* *[[Icimauna espinozai]]* Santos-Silva & Perger, 2017
********* *[[Icimauna macilenta]]* (Bates, 1881)
********* *[[Icimauna pallidipennis]]* Martins & Galileo, 2007
********* *[[Icimauna reversa]]* (Bates, 1881)
********* *[[Icimauna sarauaia]]* Martins & Galileo, 1991

## Kilder
* Liste over slektene
* Katalog med utbredelsesdata

## Eksterne lenker
* Bildegalleri 
* 
*
Solli DPS

**Solli DPS** (distriktspsykiatrisk senter) er en privat ideell virksomhet med ansvar for å tilby behandling til personer over 18 år med psykiske lidelser i kommunene Bjørnafjorden, Samnanger, Austevoll og Fana bydel i Bergen.

Foretaket leverer tjenester som en del av det offentlige helsetilbudet i regionen.

Solli DPS eies av Haraldsplass Diakonale Stiftelse.

## Eksterne lenker
*
Titan (nettsted)

***Titan*** er en nyhetsavis for realfag og teknologi ved Universitetet i Oslo, tilknyttet Det matematisk-naturvitenskapelige fakultet. Nettavisen ble startet i 2015, og redaksjonen holder til på Blindern.

Titan ble tidligere utviklet og driftet av Gisle Hannemyr ved Institutt for Informatikk (UiO). Våren 2023 tok USIT (Universitetets senter for informasjonsteknologi) over utvikling og drift på ny plattform. Nettavisen har drøyt 14 000 abonnenter på sitt ukentlige nyhetsbrev og omkring 1 000 nedlastinger daglig.

## Referanser


## Eksterne lenker
* 
*
Falsometopides

* Se Systematisk inndeling

***Falsometopides*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, brunlig trebukk. Antennene er tynne og noe lengre enn kroppen. Pronotum er rektangulært sett ovenfra, mye bredere enn langt, med en skarp pigg midt på hver sidekant. Dekkvingene er jevnbrede med markerte «skuldre», en litt utydelig lengdekjøl langs sømmen og en bredt, mørkere skråbånd.

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Arten lever på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872, Desmiphorini eller Acanthocinini
******** Slekten *Falsometopides* Breunng, 1957
********* *[[Falsometopides fuscomaculatus]]* Breunng, 1957

## Kilder
* Katalog med utbredelsesdata 
* Liste over slektene (Desmiphorini)
* Cermabycidae.org - Apodasyini

## Eksterne lenker
* Bildegalleri 
* 
*
Palästinalied

**Palästinalied** (norsk: *Palestinasangen*) er en sang av Walther von der Vogelweide som ble brukt av ridderne under korstoget, men også over Europa på 1100-tallet. Sangen er overlevert som 13 strofer på middelhøytysk språk, og forteller om en mann som bor i det kristne land på 1100-tallet.

Palestinasangen er Walther von der Vogelweides eneste verk som har blitt fullstendig overlevert med en melodi. Den tidligste kjente kilden for melodien er *Das Münstersche Fragment*, en håndskrift fra første halvdel av det 14. århundre, rundt 100 år etter Vogelweides død. Man vet derfor ikke om melodien hadde blitt forandret eller ikke.
## Eksterne lenker
* Palästinalied på Youtube
Neodillonia

* Se Systematisk inndeling

***Neodillonia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, matte, brunlige trebukker med små, lyse flekker.  Antennene er tynne og noe lengre enn kroppen. Pronotum er trapesformet med en kort, butt tann på hver side. Dekkvingene er noe avsmalnende bakover og har litt utstående "skuldre".

## Utbredelse
Slekten er vidt utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Neodillonia* Monné & Fragoso, 1984
********* *[[Neodillonia albisparsa]]* (Germar, 1824)
********* *[[Neodillonia waltersi]]* Nearns & Swift, 2011

## Kilder

* Liste over slektene
* Katalog med utbredelsesdata 

## Eksterne lenker
* Bildegalleri 
*
Østfoldbunad

**Østfoldbunaden** for kvinner er en bunad med grønt eller rustrødt liv, sort stakk og brodert tilbehør, som ble tegnet på initiativ fra Østfold Husflidslag i 1936. Bunaden brukes i hele Østfold fylke. 

## Tilblivelse
Etter den store kultur-, næringsliv-, og industrifremvisningen Østfoldutstillingen 1930, var det stor entusiasme for å for husflid i Østfold og det å få en egen bunad for fylket.. I 1936 oppnevnte Østfold Husflidslag en komité for utarbeidelse av en bunad for fylket.

Komiteen samlet inn draktdeler fra fylket og samarbeidet med Den Norske Husflidsforening i Oslo om å få tegnet mønster til en ny bunad. Dette arbeidet ble gjort av Johanne Halvorsen, Else Poulsson og Halfdan Arneberg.

I tråd med Hulda Garborgs bunadsidealer ble det vektlagt at bunaden skulle kombinere gamle tradisjoner og moderne form og funksjon. Etter inspirasjon fra Klara Semb vektla man også at bunaden skulle være utført med gamle sømteknikker.

## Utforming
Livet på bunaden er i grønn eller rustrød lin- og ulldamask, med stiliserte grantrær og snøreliv. Stakken er i sort ullstoff, med grønn eller rustrød kant nederst. Det brukes en hvit linskjorte til bunaden med et hvitt geometrisk broderi på. Denne skjorta er en kopi av en brudgomskjorte fra Onsøy.

Til bunaden brukes det et sort silkesjal med broderier, og tilsvarende lue og løslomme. Versjonen av bunaden fra 1960 har også et stripet forkle i rødt, gult, lilla og sort, som da brukes sammen med en lue i rød silkedamask. Bunaden har tilhørende sølv, bestående av beltespenne, to sjalsnåler og sølje, pluss kepspenne og skospenne.

## Referanser
Pemptolasius

* Se Systematisk inndeling

***Pemptolasius*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, avlang, gråspraglete trebukk. Oversiden er for det meste grå med svarte punkter. Antennene er noe lengre enn kroppen, det femte leddet er svart med en brem av svarte hår. Pronotum er svakt tønneformet, omtrent så langt som bredt. Dekkvingene er jevnt avsmalnende bakover, med markerte, svarte "skuldre".

## Utbredelse
Arten er utbredt i Sørøst-Asia (India, sørlige Kina, Vietnam).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apomecynini 
******** Slekten *Pemptolasius* Gahan, 1890
********* *[[Pemptolasius humeralis]]* Gahan, 1890

## Kilder
* Liste over slektene
* Katalog med utbredelsesdata

## Eksterne lenker
* Bilder av artene 
* 
*
Dronning Christina i Palazzo Corsini

**Dronning Christina i Palazzo Corsini** er et maleri fra 1908 av den danske kunstneren Kristian Zahrtmann. 

## Motiv
Bildet viser den abdiserte dronning Christina av Sverige i Palazzo Corsini i Rom. Modellen er en ung pike som Zahrtmann brukte som forlegg til flere andre historiske figurer. Scenen forestiller Christina i en situasjon hvor løfter kjolen for å varme bakdelen ved kaminen. Hun damper på en krittpipe og inngår i et tradisjonelt maskulint fellesskap med intellektuelle og åndelig engasjerte, symbolisert ved den oppslåtte boken og statuen som en av gjestene holder.  

Da dronningen i 1654 frasa seg den svenske tronen, konverterte hun til katolisismen, reiste til Rom og slo seg ned i Palazzo Corsini. Her levde hun og holdt hoff og samlet en rekke av datidens store navn inntil sin død i 1689.

## Proveniens
Bildet ble først vist på Den Frie Udstilling i København i 1908. I 1996 ble det gitt som gave til Statens Museum for Kunst i København.

## Referanser
Probatiomimus

* Se Systematisk inndeling

***Probatiomimus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, slanke, brunsvarte trebukker med store, lyse flekker på dekkvingene. Antennene er tynne og betydelig lengre enn kroppen. Pronotum er omtrent så langt som bredt, firkantet, med en liten tann nær bakhjørnet. Dekkvingene er jevnbrede, beina forholdsvis lange og tynne.

## Levevis
Larvene inne i små greiner og kvister.

## Utbredelse
Slekten er utbredt i Brasil, Paraguay og Argentina.

## Systematisk inndeling
Artene blir noen ganger plassert i slekten *[[Hybolasius]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini
******** Slekten *Probatiomimus* Melzer, 1926
********* *[[Probatiomimus eximius]]* Melzer, 1934
********* *[[Probatiomimus melzeri]]* Schwarzer, 1931
********* *[[Probatiomimus schwarzeri]]* Melzer, 1926
********* *[[Probatiomimus signiferus]]* (Thomson, 1865)
********* *[[Probatiomimus zellibori]]* Monné, 1990

## Kilder
* Liste over slektene 

## Eksterne lenker
* 
* Bildegalleri
Atelographus

* Se Systematisk inndeling

***Atelographus*** er en slekt av biller som tilhører den store underfamilien Lamiinae i familien trebukker (Cerambycidae).

## Utseende
Middelsstore, tettbygde, gråbrune trebukker med lange antenner. Pronotum har rundede sider med en mer eller mindre tydelig, butt tann omtrent i midten. Dekkvingene er avsmalnende bakover, med et eller to litt uregelmessige, lyse tverrbånd.

## Utbredelse
Artene lever i Brasil og Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini 
******** Slekten *Atelographus* Melzer, 1927
********* *[[Atelographus decoratus]]* Monné M. L. & Monné M. A., 2011
********* *[[Atelographus sexplagiatus]]* Melzer, 1927
********* *[[Atelographus susanae]]* Monné, 1975

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
*
Skarpnes

**Skarpnes AS** er en produsent av takstein etablert av Skarpnes Cementstøperi i 1919.

## Historie

1738 Det første teglverket ble etablert av Halvor Groll. Han hadde bodd i Vrengen frem til han i 1735 kjøpte hus ved pollen i arendal. Mann antar at det var mens han bodde i Vrengen han oppdaget de spesielt gode leire forekomstene på skarpnes.

1860-årene var teglverkets glanstid. Etter flere bybranner i 1863 og 1868 ble det innført murtvang i Arendal sentrum, noe som naturlignokk var en gyllen mulighet for teglprodusenten.

Mot slutten av 1800 – tallet var gjenoppbyggingen av Arendal ferdig og lønnsomheten ved teglverket avtok.

1889 Teglverket brant ned. Kun ovnen og pipa sto igjen etter brannen.

1919 Skarpnes cementstøperi ble etablert av sakfører Åsmund Moe.

1921 Etter bare 2 år, gikk sement støperiet konkurs. Bedriften ble da kjøpt opp av Jens Tveite og sønnen Sigvard Kristian.

1931 Sigvard Tveite inngår en leieavtale for teglverket, og driver nå både sementstøperiet og teglverket.

1938 Tveite kjøper det gamle teglverket.

1945 2. verdenskrig hadde satt en stopper for videre produksjon, og i 1945 legges teglverket ned og bygningene blir revet.

1947 Sandforekomstene på tomten er brukt opp, og man blir tvunget til å kjøpe sand fra diverse sandtak i distriktet.

1956 Den første taksteinsmaskinen kom på plass. Den hadde kapasitet til å produsere 7 og en halv takstein i minuttet.

1976 Automatiseringen er trappet opp noe som øker produksjonskapasiteten til 10.000 stein om dagen, hele 30 stein i minuttet.

1989 Etter en konkurs i et sandtak i Reddal, blir firmaet overtatt av Knut og Jens Tveite som sammen med 2 tidligere ansatte etablerte Reddal Sand AS. Skarpnes AS er igjen selvforsynte med sand.

1989 Skarpnes etablerer Europas mest moderne taksteins fabrikk på Østerhus i Grimstad.

2002 Etter en turbulent periode på begynnelsen av 90-tallet, har slaget av takstein økt med 50% siden 1998.

## Referanser
Lebisia

* Se Systematisk inndeling

***Lebisia*** er en slekt av biller som tilhører den store underfamilien Lamiinae i familien trebukker (Cerambycidae).

## Utseende
En middelsstor, lyst brunlig trebukk. Antennene er noe lenger enn kroppen, tynne, det fjerde leddet med et "flagg" av mørke hår. Pronotum er mye bredere enn langt, sekskantet, med kraftige sidepigger. Dekkvingene er avsmalnende bakover, ved roten med to korte, bakover divergerende lengdekjøler, bak midten med mørke flekker som går fra ytterkanten halvveis til sømmen.

## Utbredelse
Arten er bare kjent fra Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Desmiphorini J. Thomson, 1860 eller Acanthocinini
******** Slekten *Lebisia* Breuning, 1957
********* *[[Lebisia vadoni]]* Breuning, 1957

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Ein dråbe i havet

***Ein dråbe i havet*** er et musikkalbum med Reidar Larsen, Per Inge Torkelsen, Rønnaug Foss Alsvik med tekster av Gunnar Roalkvam. Albumet ble utgitt i 2000.
## Sporliste
# Reidar Larsen & Rønnaug Foss Alsvik: «Kom og se bestefar» (Roalkvam/Aslaksen)
# Per Inge Torkelsen: «Trippen» (Roalkvam/Aslaksen)
# Reidar Larsen: «Noahs ark» (Roalkvam/Skage jr.)
# Per Inge Torkelsen: «Øve alt» (Roalkvam/Aslaksen)
# Rønnaug Foss Alsvik: «Bølgenes evangelium» (Roalkvam/Foss Alsvik)
# Per Inge Torkelsen: «Høgt fyg' an» (Roalkvam/Aslaksen)
# Reidar Larsen: «Mesterverket» (Roalkvam/Larsen/Skage jr.)
# Per Inge Torkelsen: «Eg har ikkje båd» (Roalkvam/Aslaksen)
# Rønnaug Foss Alsvik: «De gamle kaiane» (Roalkvam/Foss Alsvik)
# Per Inge Torkelsen: «Trylleralleri» (Roalkvam/Aslaksen)
# Reidar Larsen: «I dag vil eg ro» (Roalkvam/Skage jr.)
# Per Inge Torkelsen: «På reisefod» (Roalkvam/Aslaksen)
# Reidar Larsen: «Skylka skolen» (Roalkvam/Skage jr.)
# Per Inge Torkelsen: «Lengta hjem» (Roalkvam/Aslaksen)
# Rønnaug Foss Alsvik: «Syndagsskoletur» (Roalkvam/Aslaksen)
# Per Inge Torkelsen: «Eg ska finna deg» (Roalkvam/Aslaksen)
# Rønnaug Foss Alsvik: «Et lide kyss» (Roalkvam/Foss Alsvik)
## Medvirkende
### Musikere
* Reidar Larsen - sang, piano, låtskriver, tekniker
* Per Inge Torkelsen - sang, kor
* Rønnaug Foss Alsvik - sang, kor, låtskriver
* Gunnar Roalkvam - tekstforfatter
* Bjørn Aslaksen - gitarer, kor, låtskriver, tekniker 
* Arne Skage jr. - gitarer, låtskriver
* Torkild Viig - bass, tekniker 
* Tor Mathisrud - bass 
* Johan Egdetveit - trekkspill
* Stene Osmundsen - trommer/perkusjon
* Kirsti Dahle - korist 
* Elin Furubotn - vokal/kor 
### Øvrige
* Inge Riska - tekniker 
* Frode Ytre-Arne - redigering 
* Gita S. Norheim - design 
## Eksterne lenker
* Ein dråbe i havet
Renate Reinsve

**Renate Hansen Reinsve** (født 1987) er en norsk skuespiller fra Solbergelva i Drammen kommune. Hun vant prisen for beste kvinnelige hovedrolle på Filmfestivalen i Cannes i 2021 for sin rolle i Joachim Triers filmkomedie *[[Verdens verste menneske]]*. Filmen *[[Affeksjonsverdi (film)|Affeksjonsverdi]]* der Reinsve spiller en av hovedrollene er i 2026 nominert til ni Oscar-priser.

Reinsve er utdannet ved Teaterhøgskolen (2013) og debuterte i forestillingen *[[Peer Gynt]]* på Trøndelag Teater i 2014.

## Filmografi

* 2011: *[[Oslo, 31. august]]* 
* 2012: *[[Kompani Orheim (film)|Kompani Orheim]]* 
* 2015: *[[Villmark 2]]* 
* 2015: *[[Unge lovende]]* (1 episode) 
* 2015: *[[Mysteriet på Sommerbåten]]* 
* 2015: *[[Kvinner i for store herreskjorter]]* 
* 2015: *Skyggene av byen* 
* 2016: *[[Welcome to Norway (film)|Welcome to Norway]]* 
* 2017: *[[Ekspedisjon Knerten]]* 
* 2017–2019: *[[Best før (TV-serie)|Best før]]* (23 episoder) 
* 2017: *Små, søte kaker*
* 2018: *[[Nesten voksen (TV-serie)|Nesten voksen]]* (3 episoder)
* 2018: *[[Roeng (TV-serie)|Roeng]]*(10 episoder) 
* 2018: *[[De Hensynsløse (2018)|De Hensynsløse]]*
* 2018: *[[Føniks (film)|Føniks]]* 
* 2018–2021: *[[Hvite gutter]]* (13 episoder)
* 2020: *The Affected*
* 2021: *[[Verdens verste menneske (film)|Verdens verste menneske]]* 
* 2022: *[[Ida tar ansvar]]* (1 episode) 
* 2024: ''Håndtering av udøde''
* 2024: *[[A Different Man]]*
* 2024: *[[Another End]]*
* 2024: *[[Armand (film)|Armand]]*
* 2024: *[[Presumed Innocent]]* (TV-serie; 8 episoder)
* 2025: *[[Affeksjonsverdi (film)|Affeksjonsverdi]]*

## Priser og nominasjoner

## Referanser


## Eksterne lenker
* 
* 
* Renate Reinsves profil på Trøndelag Teater
Icupima

* Se Systematisk inndeling

***Icupima*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, gule og svarte trebukker. Antennene er omtrent så lange som kroppen. Medlemmene i denne slekten varierer en del i utseende. To av artene er svarte med gulaktige sider på pronotum, og et lyst tverrbånd på dekkvingene, som er kraftig utvidet i den bakre delen. Den tredje arten er ensfarget gulrød med mye mindre utvidete bakvinger. Artene etterligner trolig giftige biller i familien rødvinger (Lycidae).

## Utbredelse
Slekten er utbredt i Panama og det nordligste Sør-Amerika (Colombia, Fransk Guyana, Ecuador).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Icupima* Martins & Galileo, 1991
********* *[[Icupima ampliata]]* Martins, Galileo & Tavakilian, 2008
********* *[[Icupima levipennis]]* (Gahan, 1892)
********* *[[Icupima taua]]* Martins & Galileo, 2004

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Slobodan Vuk

**Slobodan Vuk** (født 15. september 1989) er en slovensk fotballspiller som spiller for den slovenske klubben NK Domžale

## Referanser


## Eksterne lenker
*
Hengduanfjellene

**Hengduanfjellene** () er et fjellområde sørvest i Folkerepublikken Kina. Det ligger for det meste i Sichuan-provinsen, men strekker seg inn i nordvestre Yunnan og de østligste delene av Den autonome region Tibet. Det tilsvarer omtrent den historiske regionen Kham.

Området består av mange fjellkjeder, for det meste i retning nord–sør. Fjellsidene er svært bratte, og de høyeste toppene er mer enn 7500 moh. Sørvest i området renner tre av de største elvene på jorda, Yangtze, Mekong og Salween, i dype, parallelle daler. 

Hengduanfjellene er sammen med østlige Himalaya de mest artsrike områdene i Holarktis. De store høydeforskjellene skaper mange ulike, isolerte habitater, og området har vært lite påvirket av istidene i pleistocen. Over 8000 plantearter er funnet; mange er relikter, men det har også skjedd omfattende dannelse av nye arter i mange grupper. Mest kjent er de mange *[[Rhododendronslekta|Rhododendron]]*-artene.

Fjellene er dekket av barskog som består av hemlokk, gran, edelgran og lerk. Det er som regel en frodig undervegetasjon med løvfellende og eviggrønne løvtrær og busker, bambus, bregner, moser og lav. Diamantfasan og kinajerpe lever i disse krattene. Pattedyrartene omfatter blant annet panda, rødpanda, dvergblåsau, takin, tibetmakak, stumpneseape, topphjort, jungelkatt, flekklinsang, treleopard og kragebjørn.

## Kilder
*  
* 
* 
* 
*
Borgen kraftverk

**Borgen kraftverk** var et vannkraftverk  i Sandefjord kommune i Vestfold.

Det var et elvekraftverk som utnyttet et fall på ca 5 meter.

Installert effekt var 90 kW. Årsproduksjon var 0,5 GWh.

Kraftverket ligger i 'kjelleren' på en kornmølle. Det har vært mølledrift på stedet siden 1600-tallet. Turbinen drev tidligere kvernen med remdrift. I nyere tid ble det satt inn en generator. 

Det er nedlagt, ukjent når. Ble tatt ut av NVE liste i 2024.

## Referanser


## Kilder
* 
* NVE vannkraftdatabase
*Tønsberg kommune - Aulivassdraget (arkiv)
Submission (film)

***Submission*** er en kortfilm av Ayaan Hirsi Ali (manus) og Theo van Gogh. Den satte søkelyset på undertrykking av kvinner innenfor islam. Filmen viser fire iscenesatte episoder med vold mot kvinner og vers fra koranen som ble antatt å rettferdiggjøre volden. Regissøren Van Gogh ble drept på åpen gate av islamisten Mohammed Bouyeri et par måneder etter at filmen var vist.

Filmen mottok blandete kritiker. Geert Mak mente filmen har likhetstrekk med *[[Der Ewige Jude|Den evige jøde]]* laget av Goebbels propagandakontor. *The Village Voice* beskrev filmen som «laziness as both art and protest». Filmen var tenkt som del 1 i en serie på tre.

## Referanser


## Eksterne lenker
*
Divergent (roman)

: *For filmen se: [[Divergent (film)]]*

***Divergent***  er den amerikanske forfatteren Veronica Roths debutroman. Den ble utgitt av Harpercollins barnebøker i 2011. Romanen er den første i Divergent-trilogien, dystopiske romaner satt i Divergent-universet. Boken ble filmatisert i 2014.

## Handling
I et post-apokalyptisk Chicago blir overlevende delt inn i fem ulike fraksjoner: Abnegasjon, de uselviske. Amity, de fredelige. Candor, de ærlige- Dauntless, de modige. Erudite, de intelligente. Alle 16-åringer skal testes for å bestemme hva slags fraksjon som passer dem best. Men ungdommene velger deres egen fraksjon ved en seremoni. De som ikke gjennomfører denne innvielsen blir "Fraksjonsløse" og lever som hjemløse som utstøtte. Hovedpersonen, 16 år gamle Beatrice Prior, klarte ikke å velge før hun tok testen. Hennes mangelfulle test-resultater markerte henne som "Divergent" og test-administrator Tori, advarer henne om å aldri si det til noen. 

Forvirret og usikker over hennes egen fremtid, bestemmer Beatrice seg for å bli med Dauntless. Hennes bror Caleb velger Eruditt. De nye Dauntless må hoppe på et tog i bevegelse for å komme til Dauntless-hovedkvarteret. De fleste klarer det, men en innviet faller til hennes død, og en annen er alt for redd til å hoppe. Når de senere får ordre om å hoppe inn til inngangspartiet, hopper Beatrice først. Tris møter en instruktør som kaller seg for Four som forklarer at i motsetning til de andre fraksjonene, som godtar alle vellykkede innviede, er det bare de 10 beste Dauntless-innviede som blir igjen. Men resten av dem blir fraksjonsløse. I første fase av innvielsen blir de trent i våpen, kniver og nærkamp. Til tross for sin manglende fysiske styrke kommer Tris på sjette plass. 

Eruditt kommer i konflikt mot byens ledelse og beskylder lederen, Marcus, for å ha misbrukt hans egen sønn. Ryktene drives av det faktum at sønnen til Marcus, så vel som Tris og Caleb, alle har forlatt Abnegation, som også påstås å skaffe forsyninger utelukkende til seg selv. De innviede går inn i andre etappe og møter hallusinasjoner basert på deres dypeste frykt. Tris oppdager at Four egentlig er Marcus sin sønn Tobias, og at påstandene om misbruk var sant. Four avdekker Erudite sine planer om å bruke Dauntless til å arrangere et angrep mot Abnegation.

## Eksterne lenker
* Divergents offisielle nettsted
Den siste mann

***Den siste mann*** (originaltittel: *Der letzte Mann*) er en tysk stumfilm fra 1924 regissert av F. W. Murnau med Emil Jannings i hovedrollen. 

I 1955 kom en nyinnspilling: ''Der letzte Mann''. 

## Handling
Emil Jannings spiller en dørvakt for et berømt hotell, som setter en stor ære i sitt arbeid og sin stilling. Lederen hans bestemmer seg for at dørvakten begynner å bli for gammel og svak til å representere hotellet, og degraderer ham derfor til en mindre krevende jobb - på vaskerommet. Han forsøker å skjule degraderingen for venner og familie, men til hans skam blir dette snart oppdaget.

Vennene hans, som tror at han hadde løyet for dem hele tiden om hans prestisjetunge jobb, håner ham nådeløst. Men resten av familien hans avviser ham av skam. Dørvakten, sjokkert over familiens oppførsel og i sorg, vender tilbake til hotellet for å overnatte på vaskerommet hvor han arbeider. Den eneste personen som er oppfører seg vennlig mot ham er en nattevakt, som lar ham bruke frakken sin som dyne når han sover.

## Skuespillere
* Emil Jannings som dørvakt ved et hotell
* Maly Delschaft som hans niese
* Max Hiller som hennes forlovede
* Emilie Kurz som den forlovedes tante
* Hans Unterkircher som hotell-manager
* Olaf Storm som en yngre gjest
* Hermann Vallentin som en gjest
* Georg John som en nattevakt ved hotellet
* Emmy Wyda som en nabo

## Referanser


## Eksterne lenker
*
Faraos hustru

***Faraos hustru*** (originaltittel: *Das Weib des Pharao*) er en tysk stumfilm fra 1922 regissert av Ernst Lubitsch, med Emil Jannings i hovedrollen. 

## Handling
Farao Amenes får beskjed om at kong Samlak av Etiopia ønsker en allianse, som skal sementeres ved ekteskapet til Amenes med Samlaks datter Makeda. Samtidig rapporterer Sothis, Amenes sin byggmester, at det har skjedd en ulykke på en byggeplass. Han ber om mer tid, for arbeidernes skyld, men Amenes nekter å gå med på dette.

Det oppstår snart en rekke komplikasjoner, både på byggeplassen og i når det gjelder det nært forestående bryllupet mellom farao Amenes og Makeda.

## Medvirkende
* Emil Jannings – Amenes, farao i Egypt
* Harry Liedtke – Ramphis
* Dagny Servaes – Theonis
* Paul Wegener – Samlak
* Lyda Salmonova – Makeda
* Albert Bassermann – Sotis
* Paul Biensfeldt – Menon
* Friedrich Kühne – yppersteprest

## Referanser


## Eksterne lenker
*
Faust (film fra 1926)

***Faust*** (originaltittel: *Faust – Eine deutsche Volkssage*) er en tysk stumfilm fra 1926 regissert av F. W. Murnau med Emil Jannings og Gösta Ekman i hovedrollen.

Filmen ble vurdert for norsk sensur 24.09.1926.

## Handling
Demonen Mephisto gir ett veddemål mot en erkeengel om at Mephisto klarer å ødelegge en rettferdig manns sjel, og ødelegge det guddommelige i ham. Hvis han lykkes, skal Djevelen få herredømme over jorden. Djevelen leverer en pest til landsbyen hvor Faust, en eldre alkymist, bor. Selv om han ber til Gud om å stoppe død og sult, skjer det ingenting. Oppgitt, kaster Faust alle bøkene sine i ilden, og deretter Bibelen også. En bok åpner seg, og viser hvordan man kan oppnå makt og ære ved å inngå en pakt med djevelen.

Faust går til et veikryss som står beskrevet i boken, og tryller frem ondskapens krefter. I begynnelsen bruker Faust sine nye krefter for å hjelpe folket i landsbyen, men de unngår ham når de finner ut at han ikke kan møte et kors. De steiner ham, og Faust søker ly i hjemmet sitt. Faust inngår deretter en ytterligere avtale med Mephisto, som gir Faust tilbake sin ungdom og tilbyr ham jordiske gleder og et rike, i bytte mot hans udødelige sjel. Mephisto frister Faust med visjonen om en vakker kvinne. Deretter tar han ham med til en bryllupsfest i Parma, for å møte hans visjon - en italiensk hertuginne. Faust reiser med henne og forlater Djevelen for å drepe brudgommen hennes.

## Medvirkende
* Gösta Ekman – Faust
* Emil Jannings – Mefistofeles
* Camilla Horn – Gretchen
* Frida Richard – Gretchens mor
* William Dieterle – Valentin, Gretchens bror
* Yvette Guilbert – Marthe Schwerdtlein, Gretchens tante
* Eric Barclay – hertugen av Parma
* Hanna Ralph – hertuginnen av Parma
* Werner Fuetterer – ærkeengel

## Referanser


## Eksterne lenker
*
Pebble

**Pebble** var et amerikansk smartklokke-selskap som blant annet hadde modellene «Pebble Classic» og «Pebble Time». Alle smartklokkene ble finansiert gjennom Kickstarter. Selskapet ble opprettet i 2009 slapp sin første modell i 2012.

Pebble kan brukes med både Android og iOS, noe få smartklokker gjør. Klokker av typen Android Wear og Apple Watch fungerer som oftest kun med sitt operativsystem, og noen kun med et merke av telefon.

## Modeller
Man kan si at det finnes generelt 4 Pebble-modeller:

### Pebble Classic
Pebble classic er den første Pebble-modellen og ble sluppet i 2012, etter at Kickstarter-kampanjen hadde slått alle tidligere rekorder på siden. Modellen har svart-hvitt e-paper og støtter Bluetooth 4.0. Selskapet anslår at batteriet har en levetid på ca. 7 dager.

### Pebble Time
Pebble Time er den nyeste modellen som er tilgjengelig for salg. Pebble Time introduserte «Pebble Timeline» som er en tidslinje der man kan se hva som skal skje og hva som har skjedd. Pebble Time ble den første Pebble-modellen med fargeskjerm. Ifølge Pebble skal denne modellen ha batterilevetid på 10 dager

### Pebble 2
Pebble 2 er en forbedret versjon av Pebble Classic, men den kommer med pulsmåler.

### Pebble Time 2
Pebble Time 2 er en forbedret versjon av Pebble Time med pulsmåler og større skjerm.

### Pebble Round
Pebble Round er en variant av Pebble Time, men den er rund i stedet for firkantet.

### Pebble Steel
Pebble Classic, Pebble 2, Pebble Time og Pebble Time 2 har alle Steel-varianter. Den eneste forskjellen er at båndet og selve klokka er i metall i stedet for plast.

### Pebble Core
I sin siste Kickstarter-kampanje lanserte de også Pebble Core. Pebble Core er ikke en smartklokke, men det er en enhet man kan bruke til å streame Spotify når man er ute og løper. Den kan streame via WiFi eller 3G, eller man kan koble til WiFi og laste ned sangene og spille de offline.

## Utvikling av apper og «watchfaces»
Utvikling i Pebble er delt i to: «Watchfaces» og apper. «Watchface» kan utvikles i C og Rocky.js, som er en redigert variant av JavaScript. Det var meningen at Rocky.js også skulle brukes til apper, men Pebble ble lagt ned før de kom så langt. Apper kan kun utvikles i C.

## Pebble App store
I Pebble-appen på telefonen er det en app store der man kan laste ned apper og «watchfaces». Disse sendes øyeblikkelig til telefonen og er klar for bruk etter noen få sekunder. Det finnes apper som koster penger, men betalingen skjer som oftest via KiezelPay.

## Kjøpt av [[Fitbit]]
Selskapet ble kjøpt opp i desember 2016 av Fitbit. Som et resultat av dette vil Pebble etterhvert slutte å opprettholde tjenestene, blant annet Pebble App store og Cloud Pebble. Fitbit skal opprettholde tjenestene ut 2017. Store deler av Pebble-samfunnet vil fortsatt bruke Pebble, og det er en del som har gått sammen i Rebble.io for å lage et nytt operativsystem.

## Referanser
Den 89. Oscar-utdelingen

**Den 89. Oscar-utdelingen** fant sted 26. februar 2017 og kåret de beste prestasjonene innen film fra 2016. Utdelingen ble holdt i Dolby Theatre i Hollywood i Los Angeles i regi av Academy of Motion Picture Arts and Sciences (AMPAS). Det ble utdelt priser i 24 ulike priskategorier, og Jimmy Kimmel ledet utdelingen for første gang.

Filmmusikalen *[[La La Land]]* fikk 14 nominasjoner og tangerte dermed nominasjonsrekorden til *[[Alt om Eva]]* (1950) og *[[Titanic (1997)|Titanic]]* (1997). *[[Arrival (film)|Arrival]]* og *[[Moonlight]]* fikk nest flest nominasjoner med åtte hver. *Moonlight* vant Oscar for beste film, mens *La La Land* vant flest priser med seks stykk. Da Warren Beatty og Faye Dunaway skulle dele ut prisen for beste film, utropte de feil vinner. De hadde fått meg seg feil konvolutt på scenen og feilaktig kåret *La La Land* til vinneren, da *Moonlight* var den faktiske vinneren. Revisorfirmaet PricewaterhouseCoopers (PwC) tok på seg skylden for misforståelsen og har beklaget seg ovenfor de involverte.

## Nominasjoner og priser
### Liste
De nominerte filmene ble offentliggjort 24. januar 2017 i Samuel Goldwyn Theater av regissørene Guillermo del Toro, Jason Reitman, presidenten av AMPAS Cheryl Boone Isaacs, skuespillerne Brie Larson, Marcia Gay Harden, Glenn Close, Jennifer Hudson og Ken Watanabe, og filmfotografen Emmanuel Lubezki. Offentliggjøringen ble for første gang i historien strømmet live på utdelingens offisielle nettsteder (Oscars.com og Oscars.org) og sendt på TV. 

### Governors Awards
Den 8. Governors Awards-utdelingen ble avholdt 12. november 2016, der følgende personer vant æres-Oscar:

* Jackie Chan (kampsportutøver, skuespiller, stuntmann, regissør, produsent og sanger)
* Anne V. Coates (filmklipp)
* Lynn Stalmaster (castingansvarlig)
* Frederick Wiseman (filmskaper, dokumentarskaper og teaterregissør)

### Filmer med flere nominasjoner
* 14 nominasjoner: *[[La La Land]]*
* 8 nominasjoner: *[[Arrival (film)|Arrival]]* og *[[Moonlight]]*
* 6 nominasjoner: *[[Hacksaw Ridge]]*, *[[Lion (film fra 2016)|Lion]]* og *[[Manchester by the Sea]]*
* 4 nominasjoner: *[[Fences (film)|Fences]]* og *[[Hell or High Water]]*
* 3 nominasjoner: *[[Hidden Figures]]* og *[[Jackie]]*
* 2 nominasjoner: *[[En mann ved navn Ove (film)|En mann ved navn Ove]]*, *[[Deepwater Horizon (film)|Deepwater Horizon]]*, *[[Fabeldyr og hvor de er å finne (film)|Fabeldyr og hvor de er å finne]]*, *[[Florence Foster Jenkins (film)|Florence Foster Jenkins]]*, *[[Kubo og det magiske instrumentet]]*, *[[Vaiana]]*, *[[Passengers]]* og *[[Rogue One: A Star Wars Story]]*

### Filmer med flere priser
* 6 priser: *[[La La Land]]*
* 3 priser: *[[Moonlight]]*
* 2 priser: *[[Hacksaw Ridge]]* og *[[Manchester by the Sea]]*

## Datoer og hendelser

## Se også
* Filmåret 2016
* Den 74. Golden Globe-utdelingen
* Den 70. BAFTA-utdelingen
* Den 23. SAG-utdelingen

## Referanser


## Eksterne lenker
* 
* Academy Awards
* Academy of Motion Picture Arts and Sciences
Oriental

**Oriental** kan vise til:
* Orienten, orientalsk, eller det som gjelder Østen
* Oriental (Cartago), et distrikt i Cartago i Costa Rica
* Orientale (tidligere provins), en tidligere provins i Zaïre
* Oriental (region), en tidligere region i Marokko
* Oriental (Marokko), region i Marokko
Oscar 2016

**Oscar 2016** kan referere til:
* Den 88. Oscar-utdelingen, Oscar-seremonien som ble avholdt i 2016
* Den 89. Oscar-utdelingen, som blir avholdt i 2017 for å hedre de beste filmene fra 2016
Anime News Network

**Anime News Network** er en nettside som hovedsakelig dette nyheter relatert til animebransjen. Den dekker blant annet nyheter om anime, manga, videospill, J-pop og annen relatert kultur. Nettsiden publiserer blant annet anmeldelser og annet redaksjonelt innhold. Nettsiden har i tillegg et forum hvor brukere diskuterer artikler og annet innhold på nettsiden og annet relatert til anime. Den har også en encyklopedi med mange oppslag med informasjon om anime, manga, serier og annet.

Nettsiden ble grunnlagt i juli 1998 av Justin Sevakis. Den hevder selv å være den ledende engelskspråklige kilden for nyheter og informasjon om anime og manga på internett. Siden ga ut tidsskriftet *[[Protoculture Addicts]]* helt til den siste utgaven av det kom ut i 2008. Nettsiden har separate utgaver av nyhetene siden rettet mot publikum i fire separate regioner: USA og Canada, Australia og New Zealand, Storbritannia og Irland, og Sørøst-Asia.
 
## Referanser


## Eksterne lenker
*
Sorin Grindeanu

**Sorin Grindeanu** (født 5. desember 1973 i Caransebeș, Caraș-Severin i Banat) er en rumensk politiker (PSD). Han var fra 4. januar 2017 til juni samme år Romanias statsminister. Grindeanu har tidligere vært minister for telekommunikasjon.

Sorin Grindeanu studerte informatikk på Vest universitetet i Timișoara. Han underviste deretter på universitetet og arbeidet i næringslivet. Han sluttet seg til sosialdemokratene i 1996 og ble kommunalpolitiker. Grindeanu har tidligere vært minister for telekommunikasjon og administrativ leder av Timiș fylke.

Romanias parlament valgte 4. januar 2017 Grindeanu som ny regjeringssjef. Han ble avsatt den 21. juni samme år etter en mistillitsvotum i parlamentet. 
## Referanser
Fannaråkbreen

**Fannaråkbreen** er en isbre vest i Jotunheimen. Den dekker et areal på ca. 6,2&nbsp;km² og består av tre deler. Isbreen dekker nordøstsiden av fjellmassivet Fannaråki og østsiden av Steindalsnosi. Breen ligger i Luster kommune i Sogn og Fjordane og er en del av Jotunheimen nasjonalpark.

## Brevandring
Brevandring på breen bør gjøres med taulag med breutstyr siden det er bresprekker og vannhull som dukker opp ulike steder på breen. Det er daglig breføring i sommersesongen, siden turen over breen er den letteste veien opp til toppen av Fannaråki.

På høsten er det ofte mulig å stå på ski på breen fra Fannaråki eller Steindalsnosi, men også da utgjør bresprekker en fare.

## Referanser


## Eksterne lenker
*
Refreng

**Refreng**, eller **omkved**, er en verselinje som gjentas for hver strofe av et dikt. Innen musikk brukes også betegnelsen **chorus**.

Bruken av refreng assosieres særlig med en sangstruktur på vers-refreng-form som typisk plasserer et refreng i nesten enhver sang. Refrenget står ofte i sterk kontrast til verset innen populærmusikken, både melodisk, rytmisk og harmonisk, og inneholder ofte høyere dynamikknivå og aktivitet, gjerne med ytterligere instrumentering.

Omkved kan også ha flere linjer, som gjør at det nærmest kan utgjøre flere selvstendige strofer. Et omkved kan også stå inni en strofe; da kalles de «innstev» eller «mellomsleng».

Omkved er karakteristisk for middelalderballadene og folkeviser. I danseviser framførte ofte forsangeren den egentlige teksten, mens omkvedet ofte ble sunget av dansende. Omkvedet stod som regel ikke i direkte forhold til den egentlige folkeviseteksten.

Innen sang bryter refrenget i regelmessige intervaller utviklingen til sangen.

## Etymologi
Ordet «refreng» kommer av fransk *refrain*, som igjen kommer av gammelfransk *refaindre*, «gjenta»; den gammelfranske formen avledes av det latinske prefikset *re-*, «igjen», samt *frangere*, «bryte».

«Omkved» kommer av ordet «kvede», som betyr «synge». Ordet kommer av norrønt *kveða* – «si», «uttale», «kvede», «synge», «dikte»; ordet gir også gjennom dansk ordet «kvad». «Kvede» kommer videre fra germansk **kʷéþan-*, «si», og den indoeuropeiske roten kan muligens være **gwet-*, «tale».

## Se også
*Strofisk form
*Mellomspill, eller bridge

## Referanser
Dilao

**Dilao** var på 1600-tallet, da spanierne hersket, en bosetting med rundt 3000 japanere på øya Luzon (Filippinene). Det omfattet mye av det nåværende distriktet Paco i Manila - dette distriktet het da også *Dilao* til ut på 1800-tallet. 

Navnet kommer muligens fra tagalog *dilaw*, som bety «gul». Det kan sikte til en gul blomst som vokser langs elven Pasigs bredder, eller - antagelig mer folkeetymologisk - japanerne.

Mange av japanerne var flyktninger. Kristenforfølgelsene i Japan under Tokugawa Ieyasu gjorde at de forlot hjemlandet. De ankom Manila 21. desember 1614, med den japanske samurai Takayama Ukon (døpt av portugisiske misjonærer og så bedre kjent som Dom Justo Takayama). De slo seg ned i Dilao fordi det der allerede var en japansk bosetting. Bosettingen ble besøkt av den salige Luis Sotelo. 

Japanerne hadde knyttet tette handelsforbindelser på Luzon og hadde flere kystbosettinger der – lenge før spanjolene ankom. Japanerne i Manila ble da satt sjelesørgerisk under fransiskanerne. En statue av Takayama sstår fortsatt i Manila.

Nå krysses Dilao av President Quirino Avenue. Nær denne gaten lå det en gang blomstrende japanske marked, nå kalt *Plaza Dilao*.

I 1791 ble navnet på Manila-forstaden til *San Fernando de Dilao*; senere bydelen *Paco de Dilao*, og senere *Paco*. 

## Eksterne lenker
*City of Manila
Fences

**Fences** kan referere til:
* Fences (skuespill), skrevet av August Wilson i 1983 og vinner av Pulitzerprisen for drama
* Fences (film) fra 2016, adapsjon av skuespillet med Denzel Washington og Viola Davis i hovedrollene, og regissert av Washington
De fif Amten

**De fif Amten** (nedertysk for «De fem laug») er en betegnelse gitt de fem mest innflytelsesrike tyske håndverkslaug i Bergen i hansatiden; bakerne, barberene (bartskjærerne), buntmakerne (skinnerne), gullsmedene og skomakerne. Totalt hadde de fem laugene omtrent 150 medlemmer.

## Laugene
### Skomakerlauget
Skomakerne (*Schuster*) refererte ikke nødvendigvis bare til faktiske skomakere, men til alle laugshåndverkere.

Den mektigste av laugene var skomakerlauget, hvorav det i en periode var 72 i Skostredet. Skostredet var korteste vei mellom Bryggen og Strandsiden, men lauget hadde makt til å sperre stredet for ferdsel.

Skomakerlauget fikk i 1320 Hallvardskirken som egen kirke, men etter reformasjonen i Norge fikk alle amtene denne kirken felles.

Christoffer Valkendorf, lensherre på Bergenhus, grep inn overfor makten til de tyske håndverkerne basert i Bergen i 1559. Etter å ha fått valget om å forlate byen eller løse borgerskap, valgte to tredeler å bli værende i Bergen. De tyske hansalaugene i Bergen ble oppløst i 1560, hvoretter et nytt nasjonalt laugsvesen utviklet seg i Norge.

## Referanser
Zací

**Zací** er en cenote midt i byen Valladolid i den meksikanske delstaten Yucatán. Den utgjør en halvveis åpen grotte med en diameter på om lag 45 meter og en dybde på sirka 25 meter på det grunneste og 100 meter på det dypeste. Vannspeilet har en diameter på rundt 28 meter. Grottetaket befinner seg 29 meter over vannspeilet. I taket er det stalaktitter, og grotta huser også en rekke ulike dyre- og plantearter.

Zací var navnet på mayabyen som lå på stedet hvor Valladolid ble grunnlagt av de spanske erobrerne i 1543. Det betyr «hvit hauk» på yukatansk maya.

## Eksterne lenker
*Zací på Yucatán offisielle nettsted
*Zací på Valladolids offisielle nettsted
Jesús (Atenas)

**Jesús**, vanligvis omtalt som **Barrio Jesús**, er et distrikt i kantonen Atenas i Costa Rica. Jesús hadde 3&nbsp;631 innbyggere i 2011. Distriktet befinner seg vest i kantonen.

## Bilder

Fil:Barrio Jesús.jpg|Sentrum av Barrio Jesús
Fil:Iglesia de Barrio Jesús.jpg|Kirka i Barrio Jesús


## Referanser
Xkekén

**Xkekén** (yukatansk maya: *X'keken*) er en cenote like nord for landsbyen Dzitnup i Valladolid kommune i den meksikanske delstaten Yucatán. Den er også kjent som «Den blå hula». Xkekén utgjør en underjordisk grotte med en liten åpning i taket hvor sola skinner inn, noe som skaper et turkisblått vannspeil. I taket henger det stalaktitter. Vannspeilet er om lag 30 ganger 20 meter bredt, og har en dybde på mellom én og 20 meter.

Cenoten ble oppdaga i 1950, da en lokal bonde lette etter en gris han hadde mista. Dette er også opprinnelsen til navnet *X'keken*, som betyr «gris» på yukatansk maya. Cenoten er åpen for besøkende, og kan benyttes til bading og snorkling. I gangavstand fra Xkekén ligger en annen cenote, Samulá.

## Eksterne lenker
*Xkekén  hos Secretaría de Desarrollo Urbano y Medio Ambiente del Estado de Yucatán
*Xkekén og Samulá på Valladolids offisielle nettsted
*https://web.archive.org/web/20170106010227/http://mayantravel.net/atractivos/visita-los-cenotes-samula-y-xkeken-en-valladolid/ «Visita los cenotes Samulá y X’kekén en Valladolid»] hos Mayan Travel
Samulá

**Samulá** er en cenote like nord for landsbyen Dzitnup i Valladolid kommune i den meksikanske delstaten Yucatán. Den utgjør en stor underjordisk grotte med stalaktitter og en åpning i taket hvor sollys slipper inn og røttene til et stort tre henger ned.

Vannspeilet er om lag 35 ganger 30 meter bredt, og har en dybde på mellom én og 13,5 meter.

Cenoten er åpen for besøkende, og bading er tillatt. I gangavstand fra Samulá ligger en annen cenote, Xkekén.

## Eksterne lenker
*Samulá på delstaten Yucatáns offisielle nettsted
*Samulá  hos Secretaría de Desarrollo Urbano y Medio Ambiente del Estado de Yucatán
*Samulá hos Explorando Cenotes
Mongala

:*For elva med samme navn: se [[Mongala (elv)]]*

**Mongala** er en provins i Den demokratiske republikken Kongo. Før konstitusjonen av 2006 var Tshuapa en del av provinsen Équateur. Hovedstad i Mongala er byen Lisala. 

## Territorier
* Bongandanga
* Bumba
* Lisala

## Referanser